Document ID: 32005L0013

DIRETTIVA TAL-KUMMISSJONI (KE) Nru 2005/13/KE
tal-21 ta' Frar 2005
li temenda d-Direttiva 2000/25/KE tal-Parlament Ewropew u tal-Kunsill dwar l-emissjonijiet ta’ inkwinanti ta' gass u partikolati minn magni għat-tmexxija ta' tratturi għall-agrikoltura jew għall-forestrija, u temenda Anness I tad-Direttiva 2003/37/KE tal-Parlament Ewropew u tal-Kunsill dwar dwar l-approvazzjoni tat-tip ta’ tratturi għall-agrikoltura jew għall-forestrija
(Test b'relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva 2000/25/KE tal-Parlament Ewropew u tal-Kunsill tat-22 ta’ Mejju 2000 fuq l-azzjoni li għandha tittieħed kontra l-emissjonijiet ta’ inkwinanti ta' gass u partikolati minn magni għat-tmexxija ta' tratturi għall-agrikoltura jew għall-forestrija u li temenda d-Direttiva tal-Kunsill 74/150/KEE (1), u b’mod partikolari l-Artikli 6 u 7 tagħha,
Wara li kkunsidrat id-Direttiva 2003/37/KE tal-Parlament Ewropew u tal-Kunsill tas-26 ta' Mejju 2003 dwar l-approvazzjoni tat-tip ta’ tratturi għall-agrikoltura jew għall-forestrija, il-karrijiet tagħhom u makkinarju li jinġibed u li jista' jinbidel, flimkien mas-sistemi tiegħu, il-komponenti u l-unitajiet separati tekniċi u li tħassar id-Direttiva 74/150/KEE (2) u b’mod partikolari l-Artikolu 19 (1)(a) tagħha,
Billi:
(1)
Id-Direttiva 97/68/KE tal-Parlament Ewropew u tal-Kunsill tas-16 ta’ Diċembru 1997 dwar l-approssimazzjoni tal-ligijiet ta' l-Istati Membri fir-rigward tal-miżuri kontra l-emissjoni ta' inkwinanti ta' gass u partikolati minn magni tal-kombustjoni interna li għandhom jigu installati f'makkinarju mobbli mhux tat-triq, kif emendat mid-Direttiva 2004/26/KE tistabbilixxi aktar kundizzjonijiet stretti dwar l-emissjoni tal-magni installati fil-makkinarju mobbli mhux għat-triq (3), u tintroduċi tliet stadji ġodda għal-limiti ta’ l-emissjonijiet.
(2)
Id-Direttiva 2000/25/KE, waħda mid-Direttivi separati fil-qafas tal-proċedura ta’ l-approvazzjoni tat-tip taħt id-Direttiva tal-Kunsill 74/150/KEE ta’ l-4 ta’ Marzu 1974 dwar l-aprossimazzjoni tal-liġijiet ta’ l-Istati Membri relatati ma’ l-approvazzjoni tat-tip ta' tratturi agrikoli jew forestali bir-roti (4), għandha tiġi allinjata mad-Direttiva 97/68/KE kif emendata mid-Direttiva 2004/26/KE, partikolarment rigward l-introduzzjoni ta’ l-iskema ta’ flessibilta mniżżla f’din ta’ l-aħħar.
(3)
L-Annessi I u II tad-Direttiva 2000/25/KE għandhom jiġu adattati, l-aktar biex jikkunsidraw l-introduzzjoni tal-limiti ġodda ta' l-emissjonijiet ta' l-idrokarboni u l-ossidi tan-nitroġenu fid-Direttiva 97/68/KE kif emendata mid-Direttiva 2004/26/KE. Bidliet oħra għandhom jiġu mdaħħla f'dawk l-annessi biex jiżguraw il-konsistenza bejn id-disposizzjonijiet dwar dokumenti ta' informazzjoni tad-Direttivi 2000/25/KE, 97/68/KE u 2003/37/KE. Barra minn hekk, l-Anness III tad-Direttiva 2000/25/KE irid jiġi addattat biex jiżdiedu l-approvazzjonijiet tat-tip alternattiv li ser ikunu rikonoxxuti għall-istadji ġodda III A, III B u IV.
(4)
L-Anness I tad-Direttiva 2003/37/KE għandu jiġi adattat biex jiżgura l-konsistenza bejn id-disposizzjonijiet dwar dokumenti ta' informazzjoni tad-Direttivi 2000/25/KE, 97/68/KE u 2003/37/KE. B’mod partikolari, diskrepanzi fit-terminoloġija għandhom jiġu eliminati biex il-leġislazzjoni tkun aktar ċara.
(5)
Id-Direttivi 2000/25/KE u 2003/37/KE għalhekk għandhom jiġu emendati.
(6)
Il-miżuri previsti f'din id-Direttiva huma skond l-opinjoni tal-Kumitat stabbilit mill-Artikolu 20(1) tad-Direttiva 2003/37/KE,
ADOTTAT DIN ID-DIRETTIVA:
Artikolu 1
Id-Direttiva 2000/25/KE hija emendata kif ġej:
(1)
Għandu jiżdied l-inċiż li ġej fl-Artikolu 1:
“-
Magna ta’ sostituzzjoni' tfisser magna ġdida li tissostitwixxi magna f’makkinarju u li ġiet ipprovduta għal dan il-għan biss,”
(2)
Għandu jiżdied il-paragrafu li ġej fl-Artikolu 3:
“3. Il-magni ta’ sostituzzjoni għandhom jikkonformaw mal-valuri ta’ limitu li l-magna li ser tiġi sostitwita kellha tilħaq meta oriġinarjament ħarġet fuq is-suq.
Tikketta bil-kliem ‘MAGNA TA’ SOSTITUZZJONI’ għandha titwaħħal mal-magna jew tiddaħħal fil-manwal ta’ l-użu.”
(3)
Għandu jidħol l-Artikolu 3a li ġej:
“Artikolu 3a
Skema ta’ Flessibilta
B’ deroga mill-Artikoli 3(1) u (2), l-Istati Membri għandhom jiddisponu li fuq talba tal- manifattur ta’ tratturi, u suġġett għall-awtorizzazzjoni mogħtija mill-awtorità ta' approvazzjoni, il-manifattur ta’ magni jista’, waqt il-perijodu bejn iż-żewġ stadji wara xulxin tal-valuri ta’ limitu, iqiegħed fis-suq numru limitat ta’ magni jew tratturi b’ magni li jikkonformaw ma’ l-istadju ta’ qabel ta’ l-emissjoni tal-valuri ta’ limitu, skond il-proċedura fl-Anness IV.”
(4)
L-Artikolu 4 huwa emendat kif ġej:
(a)
Fil-paragrafu 2, dawn il-punti (c), (d) u (e) huma miżjuda:
“(c)
fl-istadju III A
-
wara l-31 ta’ Diċembru 2005, għall-magni tal-kategoriji H, I u K (marġni ta' potenza kif definit fl-Artikolu 9(3a) tad-Direttiva 97/68/KE),
-
wara l-31 ta’ Diċembru 2006, għall-magni tal-kategorija J (marġni ta' potenza kif definit fl-Artikolu 9(3a) tad-Direttiva 97/68/KE),
(d)
fl-istadju III B
-
wara l-31 ta’ Diċembru 2009, għall-magni tal-kategorija L (marġni ta' potenza kif definit fl-Artikolu 9(3ċ) tad-Direttiva 97/68/KE),
-
wara l-31 ta’ Diċembru 2010, għall-magni tal-kategoriji M u N (marġni ta' potenza kif definit fl-Artikolu 9(3ċ) tad-Direttiva 97/68/KE),
-
wara l-31 ta’ Diċembru 2011, għall-magni tal-kategorija P (marġni ta' potenza kif definit fl-Artikolu 9(3ċ) tad-Direttiva 97/68/KE),
(e)
fl-istadju IV
-
wara l-31 ta’ Diċembru 2012, għall-magni tal-kategorija Q (marġni ta' potenza kif definit fl-Artikolu 9(3d) tad-Direttiva 97/68/KE),
-
wara t-30 ta’ Settembru 2013, għall-magni tal-kategorija R (marġni ta' potenza kif definit fl-Artikolu 9(3d) tad-Direttiva 97/68/KE),”
(b)
Fil-paragrafu 3, dawn l-inċiżi li ġejjin huma miżjuda:
“-
wara l-31 ta’ Diċembru 2005 għall-magni tal-kategorija H,
-
wara l-31 ta’ Diċembru 2006 għall-magni tal-kategorija I,
-
wara l-31 ta’ Diċembru 2006 għall-magni tal-kategorija K,
-
wara l-31 ta’ Diċembru 2007 għall-magni tal-kategorija J,
-
wara l-31 ta’ Diċembru 2010 għall-magni tal-kategorija L,
-
wara l-31 ta’ Diċembru 2011 għall-magni tal-kategorija M,
-
wara l-31 ta’ Diċembru 2011 għall-magni tal-kategorija N,
-
wara l-31 ta’ Diċembru 2012 għall-magni tal-kategorija P,
-
wara l-31 ta’ Diċembru 2013 għall-magni tal-kategorija Q,
-
wara l-30 ta’ Settembru 2014 għall-magni tal-kategorija R.”
(c)
Il-paragrafu 5 hu mibdul kif ġej:
“5. Għall-magni tal-kategoriji A sa G, l-Istati Membri jistgħu jipposponu d-dati mniżżla fil-paragrafu 3 għal sentejn rigward magni b’data ta’ produzzjoni qabel id-data msemmija. Jistgħu jagħtu eżenzjonijiet oħra bil-kundizzjonijiet ta’ l-Artikolu 10 tad-Direttiva 97/68/KE”
(d)
Il-paragrafi ġodda 6, 7 u 8 huma miżjuda kif ġej:
“6. Għal magni tal-kategoriji H sa R d-dati msemmija f’paragrafu 3 huma diferiti għal sentejn għal dawk il-magni li saru qabel id-data msemijja.
7. Għat-tipi ta’ magni jew kategoriji ta’ magni li jilħqu l-valuri ta’ limitu stabbiliti fl-iskeda f’sezzjoni 4.1.2.4, 4.1.2.5 u 4.1.2.6 ta' l-Anness I għad-Direttiva 97/68/KE qabel id-dati mniżżla f' paragrafu 3 ta' dan l-Artikolu, l-Istati Membri għandhom jħallu t-twaħħil ta’ tikketti u mmarkar speċjali u li juru li l-apparat jilħaq il-kundizzjonijiet tal-valuri ta’ limitu qabel id-dati msemmija.
8. Skond il-proċedura msemmija fl-Artikolu 20(2) tad-Direttiva 2003/37/KE, il-Kummissjoni għandha tallinja l-valuri ta’ limitu u d-dati ta' l-istadji IIIB u IV tal-valuri ta’ limitu u d-dati deċiżi wara l-proċedura ta' reviżjoni pprovduta għaliha fl-Artikolu 2(b) tad-Direttiva 2004/26/KE, għall-bżonnijiet tat-tratturi agrikoli u forestali u, b' mod partikolari, tratturi tal-kategoriji T2, T4.1 u C2”
.
(5)
L-Annessi I, II u III huma emendati skond l-Anness I ta’ din id-Direttiva.
(6)
Anness IV ġdid hu miżjud fl-Anness II għal din id-Direttiva.
Artikolu 2
L-Anness I għad-Direttiva 2003/37/KE huwa emendat skond Anness III ta’ din id-Direttiva.
Artikolu 3
1. L-Istati Membri ser jadottaw u jippubblikaw sa l-aktar tard il-31 ta’ Diċembru 2005, il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva. Għandhom jikkomunikaw lill-Kummissjoni minnufih it-test tad-dispożizzjonijiet u skeda ta’ korrelazzjoni bejn dawk id-dispożizzjonijiet u din id-Direttiva.
Għandhom japplikaw dawk id-dispożizzjonijiet mill-1 ta' Jannar 2006.
Meta l-Istati Membri jaddottaw dawk id-dispożizzjonijiet, għandu jkun fihom referenza għal din id-Direttiva jew għandhom ikunu akkumpanjati b'din ir-referenza fl-okkażjoni tal-pubblikazzjoni uffiċjali tagħhom. L-Istati Membri ser jiddeterminaw kif din ir-referenza għandha ssir.
2. L-Istati Membri għandhom jikkomunikaw lejn il-Kummissjoni t-test tad-dispożizzjonijiet prinċipali tal-liġi nazzjonali li huma jadottaw fil-qasam kopert b'din id-Direttiva.
Artikolu 4
Din id-Direttiva għandha tidhol fis-seħħ għoxrin ġurnata wara l-pubblikazzjoni tagħha fil-Ġurnal Uffiċjali ta' l-Unjoni Ewropea.
Artikolu 5
Din id-Direttiva hija indirizzata lill-Istati Membri.
Magħmul fi Brussell, nhar il-21 ta' Frar 2005.

Labels: 1
20
7
8
6